Andreas Granqvist

Andreas Granqvist (født 16. april 1985) er en svensk fotballeder og tidligere fotballspiller.Herr: Förändringar i sportslig ledning och tränarstab

Han har tidligere spilt for klubbene Helsingborgs IF, Wigan Athletic FC, FC Groningen og Genoa CFC. Han var også en del av Sveriges tropper til EM i fotball 2012 og VM i fotball 2018.

 Klubbkarriere 
Granqvist begynte sin fotballkarriere hos sin lokale klubb Påarps GIF før han i 2004 meldte overgang til Helsingborgs IF, hvor han fikk sin seriedebut i Allsvenskan samme år. I 2006 hadde han etablert seg på førstelaget og fått vervet som lagkaptein. I 2006 vant Helsingborgs IF den Svenska Cupen med 2–0 over Gefle IF, hvor Granqvist var kaptein og hvor laget bestod av blant andre storspillere som Henrik Larsson, Andreas Jakobsson og Daniel Andersson.

 Wigan 
I januar 2007 ble Granqvist lånt ut til den engelske klubben Wigan Athletic FCBBC.co.uk – Granqvist signs for Wigan on loan (Publisert 28. desember 2006, besøkt 4. juni 2012), og etter å ha oppholdt seg i klubben ut vårsesongen signerte han for Wigan på permanent basis sommeren 2007, hvor han skrev under en toårskontrakt på en overgangssum verdt angivelig £750 000 pund.BBC.co.uk – Wigan clinch deal for Granqvist (Publisert 19. juni 2007, besøkt 4. juni 2012) Granqvist spilte deretter tolv kamper i første halvdel av 2007/2008-sesongen, men klarte ikke å etablere seg på førstelaget og ble følgelig lånt tilbake til moderklubben Helsingborgs IF  fra mars til juni 2008.BBC.co.uk – Granqvist makes Helsingborg move (Publisert 12. mars 2008, besøkt 4. juni 2012)

 Groningen 
Etter å ha returnert til England fra sitt låneopphold ble han solgt fra Wigan til den nederlandske klubben FC Groningen, hvor han skrev under på en fireårskontrakt på en overgangssum verdt £600 000 pund.Skysports.com – Granqvist joins Groningen (Publisert 9. juli 2008, besøkt 4. juni 2012) Hos Groningen fikk han spilletid og etablerte seg på førstelaget, og i 2009/2010-sesongen ble han kåret til årets spiller i Groningen av klubbens tilhengere. I 2010/2011-sesongen ble han også utnevnt til lagkaptein, og ledet klubben bestående av flere svenske spillere som Fredrik Stenman, Marcus Berg og Petter Andersson.

 Genoa 
Den 15. juni 2011 ble Granqvist solgt til den italienske klubben Genoa CFC på en overgangssum verdt to millioner euro og at han hadde skrevet under på en fireårskontrakt for klubben.FCGroningen.nl – FC Groningen verkoopt Granqvist aan Genoa (Publisert 15. juni 2011, besøkt 4. juni 2012) I hans første sesong for Genoa spilte han 28 seriekamper og scoret ett mål.

 Krasnodar 
Den 16. august 2013 meldte Granqvist overgang fra Genoa til den russiske klubben FK Krasnodar på en overgangssum verdt 46 millioner svenske kroner, noe som gjorde han til den nest dyreste svenske forsvarsspilleren noensinne etter Patrik Anderssons overgang i 2001.Aftonbladet.se – Granqvist klar för Krasnodar (Av Michael Wagner. Publisert 16. august 2013, besøkt 1. august 2015)

19. mai 2016 skrev han under en ny kontrakt med Krasnodar til 30. juni 2018.FC Krasnodar Extended the Contract with Andreas Granqvist

 Landslagskarriere 
Granqvist fikk sin landslagsdebut for  i en vennskapskamp mot  den 23. januar 2006 (0–0). Hans første scoring for Sverige kom i kampen mot  den 7. september 2010 (6–0), da han kom inn som innbytter for en utvist Olof Mellberg. Han ble tatt ut i den svenske troppen til EM i fotball 2008, hvor han var ubrukt reserve og ikke fikk spille noen av Sveriges gruppespillkamper. Granqvist ble på nytt tatt ut til EM i fotball 2012 av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 4. juni 2012)

Han ble tatt ut i s EM-tropp til EM i Frankrike 2016.EM-truppen uttagen

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.Granqvist och Larsson med i Jannes EM-trupp

 Referanser 

 Eksterne lenker 


Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2008
Kategori:Spillere i Fotball-EM 2012
Kategori:Spillere i Fotball-EM 2016
Kategori:Spillere i Fotball-VM 2018
Kategori:Spillere i Fotball-EM 2021
Kategori:Fotballspillere for Helsingborgs IF
Kategori:Fotballspillere for Wigan Athletic FC
Kategori:Fotballspillere for FC Groningen
Kategori:Fotballspillere for Genoa CFC
Kategori:Fotballspillere for FK Krasnodar
Kategori:Personer fra Helsingborg